Кризистик температура

Кризистик температура, критикалык температура – 1) заттын кризистик абалдагы температурасы. Кризистик температура суюк заттын өзүнүн буусу менен тең салмакта болуп, алардын физикалык касиеттеринен айырма жоголгон учурда аныкталат. Кризистик температурада суюктук жана каныккан буунун тыгыздыктары бирдей болуп, алар бири биринен айырмаланбайт жана суюктуктун бууга айлануу жылуулугу нөлгө барабар болот. Кризистик температура – затты мүнөздөөчү туруктуу чоңдуктардын бири; 2) эригичтиги чектелген компоненттерден турган суюк аралашмаларда чектелбеген эригичтик башталган температура; 3) айрым өткөргүчтөрдүн өтө өткөргүчтүк абалга өтүү температурасы. 
Категория:Физика
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9